Rohatõn
Rohatõn (ukraina Рогатин, poola Rohatyn) on linn Ukrainas Ivano-Frankivski oblastis Ivano-Frankivski rajoonis. Kuni 2020. aastani oli Rohatõni rajooni halduskeskus. Rogatõn asub Ivano-Frankivskist umbes 56 km põhjas ja Lvivist ligikaudu 64 km kagus. Rohatõnit on esmamainitud 1184. aastal, linnaõigused sai 1415. aastal. Ukraina 2001. aasta rahvaloenduse andmetel oli Rohatõni elanikest ukrainlasi 98,91% ja venelasi 0,73%. Legendi järgi oli Rohatõnist pärit Hürrem Sultan (Roksolana).